पाएं अपने शहर की ताज़ा ख़बरें और फ्री ई-पेपरडाउनलोड करें
पचरुखी प्रखंड क्षेत्र में अभी कोरोना से लोगों के मन में नकारात्मक भावनाएं हैं। इसका दुष्प्रभाव भी देखने को मिल रहा है। जबकि हकीकत यह है कि हम कुछ सावधानियां और संयम से कोरोना से जंग जीत सकते हैं। इसके लिए हमें सिर्फ आत्मविश्वास और अनुशासन का परिचय देना होगा। आज प्रखंड के कुछ गिने-चुने लोगों के पास पहुंचे हैं, जो इस महामारी को मात देकर अपने कार्य में लग गए हैं।
दवा के साथ-साथ घरेलू उपाय की भी है जरूरत
पचरुखी स्वास्थ्य केंद्र के स्वास्थ प्रबंधक आलोक रंजन ने बुखार, गले मे खरास व कमजोरी की शिकायत होने पर अपना कोरोना टेस्ट कराया। जांच रिपोर्ट कोरोना पॉजीटिव आई। इसके बाद उन्होंने अपने आप को होम आइसोलेट कर लिया और अंग्रेजी दवा के साथ ही घरेलू नुस्खा अपनाकर महज एक सप्ताह में ही कोरोना से जंग जीत ली। उन्होंने कहा कि पैरासीटामोल, एजिथ्रोमाइसिन, जिंक, विटामिन बी, विटामिन सी के साथ गर्म पानी का सेवन व गर्म पानी में नमक डालकर दिन में तीन से चार बार गलाला करने से कोरोना को आसानी से हराया जा सकता है। स्वास्थ्य प्रबंधक का यह भी कहना था कि कोरोना को हराने के लिए मानसिक रूप से स्वस्थ होने की जरूरत है। कारण मानसिक रूप से स्वस्थ व्यक्ति पर कोरोना कभी भारी पड़ ही नहीं सकता है। इसलिए कोरोना पॉजीटिव आने पर होम आइसोलेशन की अवधि में व्यायाम करने की भी जरूरत है।
विटामिन सी और गिलोय के अलावा नींबू और तुलसी का काढ़ा बनाकर जीती जंग
पचरुखी सामुदायिक स्वास्थ्य केंद्र के कर्मी मुन्ना पाण्डेय ने बुखार,बदन दर्द व खांसी होने पर अपना कोरोना टेस्ट कराया। जांच में रिपोर्ट कोरोना पॉजीटिव मिली। फलस्वरूप उन्होंने अपने आप को होम आइसोलेट कर लिया और अंग्रेजी दवा के साथ ही घरेलू नुस्खा अपनाकर कोरोना से जंग जीत लिया। उन्होंने बताया कि पैरासिटामोल, डॉकसी साइक्लिंग, मोन्टी कास्ट एम, एजिथ्रोमाइसिन, जिंक व विटामिन सी के अलावा गिलोय, आंवला, नींबू व तुलसी काढ़ा का नियमित सेवन के जरिये कोरोना को आसानी से हराया जा सकता है। साथ ही उन्होंने बताया कि नियमित गर्म पानी, संतुलित व विटामिन युक्त भोजन का सेवन भी कोरोना को हराने में काफी असरदार साबित हो सकता है। इसके अलावा कारलो प्लस का भांप व दूध हल्दी के नियनित सेवन को भी कोरोना से जंग जितने में अहम भूमिका बतायी।
थोड़ी घबराहट हुई थी, पर सब ठीक हो गया
पचरुखी प्रखंड क्षेत्र के पपौर पंचायत की मुखिया पुष्पा पाण्डेय पिछले साल बुखार व खांसी की शिकायत पर अपना कोरोना टेस्ट कराई थी। जांच रिपोर्ट कोरोना पॉजीटिव मिला। फिर उन्होंने अपने आप को होम आइसोलेट कर लिया। उन्होंने अंग्रेजी दवाओं के अलावा घरेलू नुस्खों को अपनाया और महज चंद दिनों में कोरोना से जंग जीत गयी। उन्होंने बताया कि कोरोना रिपोर्ट पॉजीटिव मिलने से शुरुवाती दौर में उन्हें थोड़ा घबराहट हुई थी। कारण, उनदिनों बीमारी का नया दौर शुरू हुआ था। फलस्वरूप स्वास्थ्य विभाग को भी इस बीमारी को लेकर ज्यादा अनुभव नही था। लेकिन, मैं हिम्मत नही हारी, और कोरोना से लड़ने का दृण संकल्प कर लिया। इसके बाद मैंने डॉक्टरों के सलाह पर पैरासीटामोल व कफ सिरफ के अलावा दिन में तीन से चार बार तुलसी काढ़ा, गर्म पानी में नमक डालकर गलाला, और गर्म पानी के साथ ही नींबू पानी का भी नियमित सेवन शरू कर दी। फलस्वरूप 10 दिनों के भीतर ही कोरोना रिपोर्ट निगेटिव हो गयी।
एहतिहात के साथ घरेलू नुस्खा व व्यायाम आवश्यक
दरौंदा| कोरोना वायरस के बढ़ते प्रकोप से संक्रमित मरीजों की संख्या लगातार बढ़ रही है। संक्रमण के कारण कई लोगों की जानें भी जा रही है जबकि कोरोना संक्रमण से बचाव को लेकर लोग एहतियात बरतने के साथ ही योग, व्यायाम एवं घरेलू नुस्खों का भी सहारा ले रहे हैं। समुदायिक स्वास्थ्य केंद्र दरौंदा में तैनात आयुष डॉक्टर रंजीत कुमार संक्रमण काल में भी कोरोना मरीजों देखभाल और इलाज सेवाभाव से कर रहे हैं। डॉक्टर कुमार ने बताया कि कोरोना संक्रमण की चपेट में हर उम्र के लोग आ रहे हैं। गत वर्ष कोरोना वायरस खतरनाक रूप में नहीं था। कोरोना की दूसरी लहर काफी खतरनाक है। लोगों को संक्रमण से बचाव के लिए डबल मास्क के उपयोग के साथ ही दो गज की दूरी का पालन हर हाल में करना चाहिए। अनावश्यक घर से बाहर निकलने से बचना चाहिए। दिन में कम से कम चार बार साबुन से हाथ धोना चाहिए। इसके अतिरिक्त सैनिटाइजर का प्रयोग भी करें। अधिक से अधिक पानी एवं तरल पदार्थ का सेवन करें। सर्दी, खांसी, बुखार जैसे लक्षण होने पर तुरंत कोरोना जांच कराएं। पॉजिटिव पाए जाने पर चिकित्सक की सलाह पर ही दवा का सेवन करें। योग व व्यायाम का अभ्यास करने के साथ प्रतिरोधक क्षमता बढ़ाने के लिए विटामिन सी भी लें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn